DIKETSO 16 DIKETSO 18
13Empa Bajuda ba Thesalonika, yare ha ba tseba hobane lentswe la Modimo le bolelwa le Berea ke Pauluse, ba tla le teng, ba ferekanya setjhaba. MABAPI LE RENA
Lenaneo la Thuto ya Beibele
THUŠO BAKENG SA LAPA Kamoo o ka Layago Ngwana wa Gago yo a Lego Mahlalagading
TABA YA LETLAKALA LA KA NTLE Itšhireletše Bosenying!
PONO YA BEIBELE Sebopego sa Modimo
Lota le Lapa la Gagwe
O ka rata go bala sehlogo se ka leleme lefe? %%
TABA YA LETLAKALA LA KA NTLE
“Nakong e fetilego ke be ke fela ke nagana gore, ‘Go goeletša go ka nthuša bjang?’ Eupša ke lemogile gore go a thuša!”—KARIN. *
Bo kgoma batho bjang? Ka morago ga lelokelelo la ditlhaselo tša bahlakodi bao ba itlhamilego ka dibetša kua Brithania, motšhotšhisi o ile a bolela gore gaešita le ge bahlaselwa ba se ba gobatšwa mmeleng, ka moka ga bona ba be ba tlaišega monaganong. O itše: “Ba mmalwa ba bona ba bega gore ba tšwela pele ba ena le dipelaelo le go hlobaela, e bile mo e ka bago batho ka moka ga bona ba bolela gore tsela yeo ba šomago ka yona ka mehla e kgomilwe gampe ke seo se ba diragaletšego.”
O ka dira eng?
Šireletša thoto ya gago. Šireletša koloi ya gago gotee le mabati le mafasetere a ngwako wa gago. O se ke wa dumelela motho yo o sa mo tsebego a tsena ka ngwakong wa gago. O se ke wa bea dilo tše bohlokwa molaleng; o se ke wa di kgantšha. Diema 11:2 e re: “Bohlale ke bja baipoetši.” Mahodu—go akaretša le bana ba go utswa—gantši a nyaka batho bao ba kgantšhago mabenyabje a bitšago kudu le dilo tša elektroniki.
Go kgoma batho bjang? Motho yo a kilego a katwa o hlalosa ka gore: “Selo se se nyamišago kudu ke [gore] ga o kgomege feela nakong ya ge o sa gobošwa. O dula o gopola tiragalo yeo e bile o tlaišega nako e telele gomme pono ya gago ka bophelo e a fetoga. E bile e fetoša maphelo a baratiwa ba gago.” Ke therešo gore mohlaselwa ga a ikarabele ka go gobošwa ka tša thobalano. Motho yo a mo gobošitšego ke yena yo a ikarabelago.
O se ke wa hlokomologa maikwelo a gago. Lefapha la maphodisa la Carolina Leboa, U.S.A., le eletša ka gore: “Ge e ba lefelo le itšego goba motho yo a itšego a dira gore o se ke wa ikwa o lokologile—tloga. O se ke wa dumelela motho a go kgodiša gore o dule mola wena o ikwa ka tsela e fapanego.”
Dira dilo ka kgodišego; tsepamiša kgopolo. Bao ba gobošago batho ka tša thobalano ba tsoma bao ba sa belaelego selo le bao ba hlaselegago gabonolo. Ka gona, sepela ka kgodišego le gona o dule o phakgame.
Go se go ye Kae, Bosenyi bo tla Fela
O na le matla a go fediša bosenyi. “O phagamile matleng. Le gona O lokile e bile ga a sekamiše toka gomme o na le toko.”—Jobo 37:23, New Life Version.
O holofeditše go fediša ba kgopo le go phološa baloki. “Badirabobe bona ba tla fedišwa.” “Baloki bona e tla ba beng ba lefase, ba tla dula mo go lona ka mo go sa felego.”—Psalme 37:9, 29.